paragraph_text: Svilina (voga, lat. Zostera), rod korisnih vodenih trajnica iz porodice vogovki, red žabočunolike (Alismatales). Svilina ili voga je morska trava koja raste na muljevitom i muljevito-pjeskovitom morskom dnu, gdje čine »livade morskih cvjetnica«. U stara vremena uz jadransku obalu osušena svilina koristila se za punjenje jastuka i madraca. na Jadranu su prisutne dvije vrste, to su patuljasta svilina ili malo perje (Zostera noltii) i morska svilina ili perje (Zostera marina).